**Azərbaycan Respublikası Mədəniyyət və Turizm Nazirliyinin Regional Mədəniyyət və Turizm İdarələrinin rayon (şəhər) üzrə nümayəndəsi haqqında nümunəvi**

**ƏSASNAMƏ**

**1. ÜMUMİ MÜDDƏALAR**

1.1. Bu əsasnamə Azərbaycan Respublikası Mədəniyyət və Turizm Nazirliyinin (bundan sonra – Nazirlik) Regional Mədəniyyət və Turizm İdarələrinin (bundan sonra – İdarə) rayon (şəhər) üzrə nümayəndələrinin (bundan sonra- nümayəndə) fəaliyyətini tənzimləyir.

1.2. Nümayəndə öz fəaliyyətində Azərbaycan Respublikasının Konstitusiyasını, Azərbaycan Respublikasının qanunlarını, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Azərbaycan Respublikasının digər normativ hüquqi aktlarını, Azərbaycan Respublikası Mədəniyyət və Turizm Nazirliyinin qərar, əmr və göstərişlərini, regional idarənin əsasnaməsini, əmr və sərəncamlarını və bu Əsasnaməni rəhbər tutur.

1.3. Nümayəndələr İdarənin əhatə etdiyi şəhər və rayonlarda fəaliyyət göstərir.

**2. NÜMAYƏNDƏNİN VƏZİFƏLƏRİ**

2.1. Nümayəndə aşağıdakı vəzifələri yerinə yetirir:

2.1.1. fəaliyyət göstərdiyi rayon (şəhər) üzrə bütün mədəniyyət müəssisələrinin iş planlarının layihələrini hazırlayaraq təsdiq üçün İdarəyə təqdim etmək;

2.1.2. İdarə rəisinin razılığı əsasında rayonda (şəhərdə) mədəniyyət və turizm sahələrinə dair dövlət proqramlarının və inkişaf konsepsiyalarının icrası ilə əlaqədar tədbirlər görmək;

2.1.3. rayonda (şəhərdə) olan bütün mədəniyyət müəssisələrinin fəaliyyətini əlaqələndirmək;

2.1.4. İdarə rəisi ilə razılaşdırmaqla mədəniyyət müəssisələrində monitorinqlər keçirmək, onların fəaliyyətlərini qiymətləndirmək, nöqsan və çatışmazlıqlar aşkar edildiyi təqdirdə müəssisə rəhbərləri barəsində intizam tənbehi tədbirlərinin görülməsi üçün arayış tərtib etmək;

2.1.5. rayonda (şəhərdə) mədəniyyət və turizm sahələri üzrə təhlil və tədqiqat işlərinin aparılmasını təmin etmək və bu sahələrin inkişafı üçün təkliflər hazırlamaq;

2.1.6. mədəniyyət müəssisələrinin fəaliyyətinin, strukturunun və maddi texniki bazasının təkmilləşdirilməsi ilə bağlı təkliflər vermək;

2.1.7. səlahiyyətli olduğu rayon (şəhər) üzrə mədəniyyət müəssisələrinin fəaliyyəti ilə bağlı daxil olan ərizə, şikayət və məktublara baxmaq, qanunvericiliklə müəyyən edilmiş qaydada icra etmək və bu barədə İdarə rəisinə məlumat vermək;

2.1.8. istedadlı şəxslərin peşəkar inkişafına dəstək göstərilməsini təmin etmək məqsədilə təkliflər vermək;

2.1.9. rayonun mədəniyyət və turizm fəaliyyətində beynəlxalq təşkilatların, bələdiyyələrin, fiziki və hüquqi şəxslərin, o cümlədən qeyri-kommersiya qurumlarının iştirakı ilə bağlı təkliflər vermək;

2.1.10. qanunvericiliklə müəyyən edilmiş qaydada dövlət mülkiyyətində və rayonda olan muzeylərin, kitabxanaların, rəsm qalereyalarının, sərgi salonlarının fondlarını və s. zənginləşdirmək, komplektləşdirmək məqsədilə maddi mədəniyyət və nəşr nümunələrini satın alınması, onların qorunması, uçotu, mühafizəsi, təbliği və nümayişini təmin etmək məqsədilə təkliflər vermək;

2.1.11. rayonda (şəhərdə) mədəniyyətin inkişafında xidmətləri olan mədəniyyət işçilərinin, yaradıcı şəxslərin və kollektivlərin bioqrafiyası, peşə və yaradıcılıq fəaliyyəti barədə məlumat bazasının yaradılmasında iştirak etmək;

2.1.12. rayonda (şəhərdə) xarici və daxili turizmin inkişafına dair məqsədli proqramların hazırlanması, turizm infrastrukturunun və sənayesinin inkişafı, yeni xidmət sahələrinin yaradılması üçün yerli və xarici investorların cəlb olunması prosesində iştirak etmək və bu yöndə tətbiq olunacaq layihələrlə bağlı təkliflər vermək;

2.1.13. İdarənin tabeliyində olan turizm informasiya mərkəzinin fəaliyyətinə nəzarət etmək;

2.1.14. turizm informasiya mərkəzindən daxil olan hesabatları, təklifləri və müvafiq sənədləri operativ şəkildə təhlil edərək İdarə rəisinə təqdim etmək;

2.1.15.rayonun (şəhərin) turizm inkişaf strategiyasının hazırlanmasında iştirak etmək;

2.1.16.rayonun (şəhərin) brendinin yaradılmasında və təşviqində iştirak etmək;

2.1.17. səlahiyyətləri daxilində rayonun (şəhərin) tarixi və mədəni irsinin, milli dəyərlərinin, adət-ənənələrinin, turizm imkanlarının təşviqini və təbliğini təmin etmək məqsədilə təkliflər vermək;

2.1.18. İdarə rəisi ilə razılaşdırmaqla rayonda (şəhərdə) mədəniyyət və turizm sahələrində ümumi estetik tərbiyənin gücləndirilməsi məqsədi ilə uşaq və gənclərin mədəniyyət sahəsində fəaliyyətini və mədəni sərvətlərdən bəhrələnməsini stimullaşdıran müxtəlif formatlı layihələr həyata keçirmək;

2.1.19. qanunvericilikdə müəyyən edilmiş qaydada yeni müəssisələrin yaradılması, yenidən təşkili və ya ləğvi ilə bağlı təkliflər vermək.

2.1.20. İdarə rəisinin qanunvericiliyə zidd olmayan tapşırıq və göstərişlərini yerinə yetirir.

**3. NÜMAYƏNDƏNİN HÜQUQLARI**

3.1.Nümayəndə öz vəzifələrini yerinə yetirmək üçün aşağıdakı hüquqlara malikdir:

3.1.1. müvafiq sahəyə aid olan qanunvericilik aktlarının və digər sənədlərin layihələrinin hazırlanmasında iştirak etmək;

3.1.2. rayonda (şəhərdə) olan mədəniyyət müəssisələrinə zəruri məlumatlar (sənədlər) barədə sorğu vermək və onlardan belə məlumatları (sənədləri) almaq;

3.1.3. rayonda olan mədəniyyət müəssisələrinin fəaliyyətinə, işçilərin əmək və icra intizamına nəzarət etmək;

3.1.4. rayonda (şəhərdə) fəaliyyət istiqamətlərinə uyğun rəy vermək, təhlillər və ümumiləşdirmələr etmək, analitik materiallar hazırlamaq, müvafiq sahə üzrə tədqiqatlar aparmaq;

3.1.5. rayonda (şəhərdə) olan mədəniyyət müəssisələrinin rəhbərlərinin, işçilərinin işə təyin və azad edilmələri, onlar barəsində həvəsləndirmə və intizam tənbehi tədbirlərinin görülməsi ilə bağlı idarə rəisinə təqdimat vermək;

3.1.6. mədəniyyət işçilərinin yubiley tədbirlərinin təşkil olunması və müvafiq sahədə fərqlənən işçilərin nazirlik tərəfindən mükafatlandırılması ilə bağlı idarə rəisinə təkliflər vermək;